Yazını bu əlifbada oxuyun: TÜRKCƏ
دیلده دئیـَرلیکدن ائدرلیگه (۵)
دانیشیغین داوامی:
Oğlan: Süpürgə? Bəli ki, süpürgəmiz var. Tam, süpürgəmiz harda?
(Dostunun adı “Tam” dır.)
(بیرینجی پیلله!)
اوغلان نه دئییر؟
۱. اوغلان قیزا دئییر:«سوپورگه؟ بلی کی، سوپورگهمیز وار. تام، سوپورگهمیز هاردا؟»
۲. اوغلان:«سوپورگه؟» سؤزونو تکرار دئیهن کیمی سوروشدوقدا «بلی کی سوپورگهمیز وار،» دئییر. سونرا دوستونا اؤز توتاراق:«تام، سوپورگهمیز هاردا؟»سوروشور.
(ایکینجی پیلله!)
اوغلان نه ائدیر؟
۱. اوغلان «سوپورگه؟» دئمکله قیزین ایستهدیگینین دوزگون باشا دوشدوگونو یوخلاماق اوچون اونو بیر سورغو کیمی تکرارلاییر. سونرا، سوپورگهلرینین اولدوسونو تأیید إدیر. سونراسی دا، دوستو تام’دان سوپورگهلرینین هارادا اولدوسونو سوروشور.
۲. اوغلان «سوپورگه؟» سؤزونو، قیزین نه ایستهدیگینی دوزگون باشا دوشوب-دوشمهدیگینی یوخلاماق اوچون اونو بیر سورغو کیمی تکرارلاییر. سوپورگهلرینین اولدوسونو تأیید إتدیکدن سونرا دا، دوستو تام’دان سوپورگهلرینین هاردا اولدوسونو سوروشماق’لا، دئمک، اوندان سوپورگهلرینین تاپیب گتیرمهسینی ایستهییر.
(اوچونجو پیلله!)
سیزجه، بئله دئمک‘له اوغلانین سؤزلرینده نهکیمی بیر آنلام وار دیر؟ (اونون نه إتدیگینی اؤز ذئهنیمیزجه یوروروق!)
۱. منجه، «سوپورگه» سؤزونوبیر سورغو کیمی تکرارلادیقدا اوغلان، اوزلشدیگی گؤزلهنیلمز بیر دورومدا اؤزونو آلاـقولای أله آلیر. إلهلیک’له ده، متانت’له قیزی قارشیلاییر.سونراسی دا، أللریندن گلهنی أسیرگهمز بیر قونشو کیمی دوستوندان سوپورگهنی تاپیب گتیرمهسینی ایستهییر/ایستیییر.
قورولوشلارین مفهوم إتگینلیگی:
۱. منجه [عقیدهیه دؤنوش]
۲. «سوپورگه» سؤزونو بیر سورغو کیمی تکرارلادیقدا اوغلان،[وضعیت، دوروم]
۳. اوزلشدیگی گؤزلهنیلمز بیر دورومدا اؤزونو آلاـقولای أله آلیر. [إتگینلیک]
۴. إلهلیکله ده،[جومله قووشدوروجو]
۵. متانت’له قیزی قارشیلاییر. [إتگینلیک]
۶. سونراسی دا، أللریندن گلهنی أسیرگهمز بیر قونشو کیمی دوستوندان سوپورگهنی تاپیب گتیرمهسینی ایستهییر.[اصیل، ائدیجیلیک قورولوشو!]
سونوج:
پیلله ۱ـده، دئییلمکدن یارانان قورولوشلاری گؤردوک!
پیلله ۲ـده، إدیلمکدن یارانان قورولوشلاری گؤردوک!
پیلله ۳ـده، اؤز یوروموموزدان تؤرنمیش قورولوش پارچالارینی بوروشوقلو بیر قورولوش سیستئمینه دوزه بیلدیک! ائلهجه ده، ایکینجی پیلله سایاغیندا، إدیلمکدن یارانان قورولوشلاری گؤردوک.
دیلین دانیشیقدان (دیالوقدان) سؤیلهییشه (مونولوقا) چئوریلمهسینی بیر داها یوخلاییریق! (آشاغیداکی ایکی قورولوشو بیرلیکده توتوشدوروروق!)
۱. دانیشما (دیالوق):
اوغلان: سوپورگه؟ بلی کی سوپورگهمیز وار. تام، سوپورگهمیز هاردا؟
اوستهکی دیالوق بئلهجه مونولوقا چئوریلیر:
۲. سؤیلهییش (مونولوق):
منجه، «سوپورگه» سؤزونو بیر سورغو کیمی تکرارلاماق’لا اوغلان، اوزلشدیگی گؤزلهنیلمز اولان یاد بیر قیزین بیردنبیره قاپی آغزیندا تاپیلماسی کیمی بیر دورومدا اؤزونو آلاـقولای أله آلارکن، متانت’له قیزی قارشیلاییر. إلهجه ده، سوپورگهلرینین اولدوسونو تأیید إدندن سونرا، أللریندن گلهنی أسیرگهمز بیر قونشو کیمی دوستو تام’دان سوپورگهنین هارادا اولدوسون سوروشماق’لا، دئمک، اوندان سوپورگهنی تاپیب گتیرمهسینی ایستهییر/ایستیییر.
azj_Latn azb_Arab azb_Arab azj_Latn azj_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab